Document ID: /fineweb-2-swissfilter-quality_10-filterrobots/filtered/02820.jsonl.gz/150

U petak, 18. studenog 2016. u Surseeu je slavljena sveta misa zadušnica za + Ružu Miceli koja je isti dan i pokopana.
Ruža je rođena 9. svibnja 1955. u Teševu od oca Marka i majke Anđe r. Jurić. Odrasla je u Kraljevoj Sutjesci. Godine 1974. se udala za Ivu Andrića i s njim dobila troje djece: Melitu, Mladenku i Stefana. U Švicarsku je došla 1982. i nastanila se u Beromuensteru. Nakon razilaska od muža srela je Santa Micelija u kojem je imala veliku podršku. Nažalost Santo je brzo obolio i prije dvije godine preminuo. Za Ružu je to bio veliki gubitak. I njezino se zdravstveno stanje naglo pogoršalo. Dijagnosticiran joj je karcinom želuca i jetre od kojeg je opremljena sakramentima preminula u bolnici u Surseeu u subotu, 12. studenog 2016.